google/wiki40b huggingface dataset:
Židovský cintorín v Třebíči

Dejiny

Cintorín bol založený v 2. polovici 15. storočia. Asi do roku 1468 Židia pravdepodobne pochovávali svojich zosnulých priamo pri kláštornom múre. Toto pohrebisko bolo zrušené a nové umiestnené na odvrátenej, severnej svahovitej strane Hrádku. Keď v  roku 1888 pri prietrži mračien a povodni boli niektoré hroby vyplavené, bol cintorín rozšírený južným smerom (nová časť cintorína). V tejto časti stoja pamätníky obetiam prvej svetovej vojny (z roku 1922, 20 obetí) i druhej svetovej vojny (z roku 1957, 290 obetí).
Na cintorín sa vchádza zo západu kovanou vstupnou bránou. Vedľa nej je obradná sieň (1903) s dobre dochovaným interiérom. Vybudovaná bola zásluhou rabína Samuela Pollaka (1842 – 1906) na náklady třebíčskej židovskej obce.
Veľkú zásluhu na tom, v akom dobrom stave cintorín prečkal druhú polovicu 20. storočia, keď po druhej svetovej vojne prestal byť využívaný a pustol, majú František Veselý, bývalý primár, a Bohumír Pavlík, školský inšpektor v. v. Obaja boli za to ocenení pri slávnostnom zasadaní zastupiteľstva mesta 23. augusta 2003.
Pavol Frešo

Život

Vyštudoval Elektrotechnickú fakultu STU a Fakultu podnikového manažmentu EU (bakalár). Je ženatý a má tri deti.
V rokoch 1990 – 1992 pracoval na živnostenský list. Od roku 1993 bol riaditeľ súkromnej spoločnosti so zameraním na tvorbu informačných systémov až do roku 2006.

Politická činnosť

Pavol Frešo začal s aktívnou politickou činnosťou v rokoch 1992 – 1993, keď bol podpredseda ODS, neskôr po zlúčení Konzervatívno demokratickej strany.

DS a SDKÚ-DS

Do roku 2006 pôsobil v Demokratickej strane, kde bol od roku 2003 predseda revíznej a kontrolnej komisie. Od roku 2005 podpredseda strany pre vnútornú politiku.
Po zániku Demokratickej strany v roku 2006 sa stal členom prezídia novovzniklej spojenej Slovenskej demokratickej a kresťanskej únie – Demokratickej strany. Od roku 2008 je predsedom miestneho zväzu SDKÚ-DS v Starom Meste.
19. mája 2012 sa stal predsedom SDKÚ-DS, keď v druhom kole porazil protikandidátku Luciu Žitňanskú.

Poslanec

Po parlamentých voľbách v roku 2006 bol zvolený za poslanca NR SR za SDKÚ-DS. Bol členom výboru NR SR pre pôdohospodárstvo, životné prostredie a ochranu prírody a osobitného kontrolného výboru NR SR na kontrolu činnosti NBÚ ako overovateľ.
Vo februári 2007 bol ako spoluautor predkladateľom návrhu ústavného zákona o starobnom dôchodkovom sporení.
Poslancom sa opäť stal v predčasných voľbách 2012.

Župan

V druhom kole volieb do VÚC bol 28. novembra 2009 zvolený za župana Bratislavského samosprávneho kraja za koalíciu SDKÚ-DS, KDH, SMK, OKS, s podporou SaS.
T.B. Joshua

Biografia

Podľa oficiálneho životopisu jeho narodenie sprevádzali nezvyčajné udalosti. Údajne strávil 15 mesiacov v lone svojej matky pred svojím narodením a o niekoľko dní po svojom narodení prerazil strechu jeho domu veľký balvan, ktorý padol len pár centimetrov vedľa neho.
T.B. Joshua navštevoval základnú školu St. Stephen's Anglican Primary School v Arigidi-Akoko, Nigéria medzi rokmi 1971 a 1977. V škole ho nazývali "malý pastor", kvôli jeho vášni pre Bibliu. Kvôli chudobe však nemohol dokončiť strednú školu. Pochádzal z chudobnej rodiny. Po skončení jeho štúdia robil rôzne brigádnicke práce, vrátane odnášania slepačích výkalov na hydinovej farme.
Počas svojho štyridsať-dňového pôstu v roku 1989 sa T.B. Joshua dostal do tranzu a vo videní prijal od Boha pomazanie a povolanie do služby proroka.

Osobný život

T.B. Joshua je ženatý s Evelyn Joshua, s ktorou majú tri deti.
Plan-d’Orgon

Poloha

Obec má rozlohu 14,94 km². Najvyšší bod je položený 165 m n. m. a najnižší bod 58 m n. m.

Obyvateľstvo

Počet obyvateľov obce je 2816 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrzej Duda

Životopis

Andrzej Duda sa narodil v Krakove v rodine Jana Tadeusza Dudu (* 1949), inžiniera, informatika a profesora technických vied na Banícko-hutníckej akadémii Stanisława Staszica v Krakove, a jeho manželky Janiny Milewskej-Dudovej (* 1949), profesorky chémie na rovnakej akadémii. V rokoch 1984 – 1990 sa venoval skautingu. Roku 1996 dokončil štúdium práva na krakovskej Jagelovskej univerzite. O rok neskôr začal na tejto univerzite pracovať v oblasti výučby vedy a technológie a od roku 2001 ako tunajší asistent v oblasti práva.
V roku 2000 sa stal členom stredovej politickej strany Únia Slobody (Unia Wolności), po parlamentných voľbách v roku 2005 začal spolupracovať so stranou Právo a spravodlivosť. V rokoch 2006 a 2007 pracoval na Ministerstve spravodlivosti, kde mal na starosti legislatívu, medzinárodnú spoluprácu a proces informatizácie súdov. Roku 2008 začal pracovať v prezidentskej kancelárii ako poradca Lecha Kaczyńského a z tejto funkcie odišiel po zvolení nového prezidenta Bronisława Komorowského v roku 2010. V rovnakom roku kandidoval na starostu Krakova, ale bol zvolený len do rady mesta. O rok neskôr bol zvolený za poslanca Sejmu.
V roku 2014 bol zvolený za poslanca Európskeho parlamentu, kde sa zaradil medzi Európskych konzervatívcov a reformistov. V decembri toho roku ho strana Právo a spravodlivosť navrhla ako svojho kandidáta do prezidentských volieb. Voľby sa konali v máji 2015 a zvíťazil v nich nad doterajším prezidentom Bronisławom Komorowskim. V prvom kole získal 34,76% hlasov, v druhom 51,55%. Počas prezidentskej kampane bol kritizovaný za to, že v roku 2012 podporil návrh zákona o trestnej zodpovednosti pre lekárov, vykonávajúcich oplodnenie v skúmavke. Po zložení prezidentského sľubu sa stal súčasným najmladším prezidentom európskeho štátu.

Súkromný život

Andrzej Duda má dvoch súrodencov. V roku 1994 sa oženil s Agátou Kornhauserovou, neskoršou stredoškolskou profesorkou nemčiny. Do manželstva sa roku 1995 narodila dcéra Kinga Dudová. Hlási sa k rímskokatolíckej cirkvi.
Jeho svokrom je básnik a literárny kritik Julian Kornhauser (* 1946), autor kníh pre deti a prekladateľ srbskej a chorvátskej literatúry, ktorý pôsobí tiež ako profesor na Jagelovskej univerzite v Krakove. Julian Kornhauser je synom otca židovského pôvodu a matky katolíčky.
Verneuil-sur-Avre

Poloha

Obec má rozlohu 31,97 km². Najvyšší bod je položený 193 m n. m. a najnižší bod 147 m n. m.

Obyvateľstvo

Počet obyvateľov obce je 6 371 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kríž Rytier delostrelectva

Kríž  Rytier  delostrelectva je slovenské a české vojenské stavovské ocenenie. Udeľuje ho československá vojenská organizácia Česká a Slovenská obec delostrelecká (ČASOD). Kríž sa  udeľuje vojakom v aktívnej službe aj vo výslužbe. Výnimočne, za ocenenie zásluh, aj civilným osobám. Spolu s krížom je ocenenej osobe udelené aj čestné Sigillum magnum.

Stručná história oceňovania

Kríž Rytier delostrelectva sa oceneným osobám udeľuje predovšetkým za aktívnu vojenskú službu a výkon vojenskej funkcie, rozvoj, podporu a propagáciu slovenského a českého raketového vojska a delostrelectva. Autorom návrhu Rytierskeho kríža delostrelectva je JUDr. Marián Ďurina. Konečnú podobu grafickému stvárneniu podoby Rytierskeho kríža dal vedúci ateliéru Mincovne Kremnica Ján Černaj. Návrh čestného dekrétu Sigillum Magnum pripravil Ing. Miroslav Hrebíček CSc. Rytierske kríže vyrobila Mincovňa Kremnica.
Rytiersky kríž je čiastočne pozlátený a postriebrený. Aby nemohlo dôjsť k jeho zneužitiu, je na ňom vyrazené evidenčné číslo. Dokladom o udelení je originálny diplom „Sigillum Magnum“.
Prvýkrát boli kríže udelené na Slovensku a to v meste Martin 14. mája 2005, kde formou slávnostnej inaugurácie bolo dekorovaných – pasovaním mečom generáli a asi 850 dôstojníkov, práporčíkov a poddôstojníkov zo Slovenska, Česka a Moravy.
Tekken

Tekken je séria bojových videohier od spoločnosti Namco. Tituly série boli vydané pre niekoľko platforiem: PlayStation, PlayStation 2, Game Boy Advance a PlayStation Portable(PSP). Bolo ohlásené pokračovanie série pre hernú konzolu PlayStation 3.

Popis série

Tekken vyšiel ako platformová záležitosť pre konzole Sony ako protiváha k sérii Virtua Fighter od firmy Sega. Predstavuje komerčne veľmi úspešný projekt 3D bojových hier s množstvom postáv, každá s inými vlastnosťami. Hráč má na výber niekoľko herných módov (napr. hra proti počítaču, hra proti živému hráčovi, bonusové medzihry alebo výpravný mód s dejovou líniou). Okrem veľa nastavení vlastností herného prostredia (počet kôl, čas na kolo atď.) ide zvoliť tiež rôzne obťažnosti protivníkov.
Daikatana

Príbeh

Hra sa odohráva v roku 2455 vo svete zmietanom pandémiou spôsobenou mužom známim ako Kage Mishima. Kage Mishima sa s pomocou magického meča nazývaného daikatana, vrátil späť čase do minulosti aby zabránil zničeniu epidémie v počiatočnej fáze, čím mu bolo umožnené prevziať vládu nad svetom. Hráč sa v roli inštruktora bojových umení prezývaného Hiro Miyamoto spolu so svojimi spoločníkmi pokúša získať meč daikatana späť, putujúc pritom rozličními obdobiami a miestami v čase.

Vývoj

Pôvodny návrh designu hry bol v hrubých rysoch hotový v marci roku 1997, kedy sa očakávalo, že bude potrebných ešte ďalších 7 mesiacov do dokončenia hry. Jej vydanie sa tak očakávalo na Vianoce 1997. Hra bola vytvorená na Quake engine a bola po prvýkrát predstavená na hernom veltrhu E3 v júni roku 1997. V rovnaký čas spoločnosť id Software predstavila nový Quake II engine, ktorý pôvodný engine prevyšoval. John Romero, hlavný designer hry, sa teda rozhodol posunúť pôvodný termín vydania na marec roku 1998 a implementovať engine Quake 2.
Vývojársky tím Daikatany následne licencoval Quake II engine, avšak čas potrebný na konverziu hry prevyšoval pôvodné odhady. Vydanie hry bolo znovu posunuté. S oddialovaním dátumu vydania sa zhoršovala aj situácia vo vnútri firmy, čo vyústilo v novembri roku 1998 do odchodu 12 členov. V tíme zostal prakticky sám Romero. Vydanie ešte v roku 1998 bolo za týchto podmienok nemožné.
Demoverzia hry sa nakoniec objavila v marci roku 1999, ale bola značne chybová. Ďalšia demoverzia uvedená na veltrhu E3 bola tiež neúspešná. Medzitým spoločnosť Eidos získala v ION Storm majoritní podiel a očakávalo sa vydanie hry na Vianoce 1999. Tento dátum sa tiež nepodarilo dodržať a hra bola nakoniec vydaná až v apríli roku 2000.
Hra je považovaná za jeden z najväčších nezdarov v oblasti počítačových hier.

Verzia pre Nintendo 64

Verzia hry pre hernú konzolu Nintendo 64 bola vydaná o 3  mesiace neskôr. Za účelom dosiahnutia vyššej rýchlosti vykreslovania bola do väčšiny herných lokácií pridaná hmla, ktorá markantne znižovala viditeľnosť. Množstvo grafických prvkov hry pôsobí veľmi rozmazane, pravdepodobne kvôli maskovaniu textúr s nízkym rozlíšením.
Hráčovi spoločníci, Superfly Johnson a Mikiko Ebihara, boli z herných lokácií kompletne odstránení, avšak boli nadalej zobrazovaní v sprievodných herných animáciách. Hráčovej postave nebolo umožnené počas hry použiť meč daikatana.

Gameplay

Daikatana obsahuje celkovo 24 levelov rozdelených do štyroch kapitol. Každá epizóda predstavuje odlišnú lokáciu a časové obdobie: futuristické Japonsko, staroveké Grécko, Temné obdobie v Nórsku a San Francisco v blízkej budúcnosti. Pre každú epizódu disponuje hráčová postava odlišnou sadou získatelných zbraní ako aj inými druhmi nepriateľov, ktorých je možné v priebehu epizódy stretnúť. Hra je prevažne orientovaná na rýchle boje. Zároveň však bol kladený dôraz na riešenie drobných logických hádaniek.
La Fouillade

Poloha

Obec má rozlohu 32,54 km². Najvyšší bod je položený 511 m n. m. a najnižší bod 215 m n. m.

Obyvateľstvo

Počet obyvateľov obce je 1116 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Archiadas z Élidy

Archiadas (starogr. Ἀρχιάδας – Archiadas) bol olympijský víťaz v jazdeckých pretekoch na žrebcoch v roku 1.
Archiadas, syn Timola z Élidy, si na 195. olympijských hrách vybojoval víťazstvo v jazdeckých pretekoch na žrebcoch. Kelés na žrebcoch sa stal olympijskou disciplínou v roku 256 pred Kr. Na olympijských hrách býval jazdec v pretekoch zväčša anonymný a olympijský veniec si vždy odniesol len majiteľ víťazného koňa.
Socha olympionika Archiada stála kedysi v posvätnom okrsku Olympie. Podstavec tejto sochy i s nápisom (IvO 218, IvO = W. Dittenberger a K. Purgold, nápisy Olympia, Berlin 1896.) bol objavený juhozápadne od Diovho chrámu.
Habera & Team Final Tour

Habera & Team Final Tour bolo koncertné turné slovenského speváka Paľa Haberu a skupiny Team, ktoré sa uskutočnilo v roku 2012 a zahŕňalo 16 koncertov na Slovensku a v Česku. Česká časť turné mala názov Česká Pojišťovna Habera a Team Final Tour. Skupina ho avizovala ako jej posledné veľké turné v histórii, čomu tak nakoniec nebolo. Turné však bolo posledným pre bubeníka skupiny Ivana Marčeka, ktorý zomrel v roku 2014.

Predskokani

Horská Chata
Chattancourt

Poloha

Obec má rozlohu 10,36 km². Najvyšší bod je položený 283 m n. m. a najnižší bod 185 m n. m.

Obyvateľstvo

Počet obyvateľov obce je 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Starý Oskol

História

V roku 1593 bolo mesto pod názvom Oskol založené ako základňa na južných hraniciach ruského kráľovstva (Muravská cesta). Mesto je pomenované po rieke, na ktorej brehoch sa nachádza. Väčšinu jej obyvateľov tvorili vojaci a roľníci. V roku 1617 bolo mesto vypálené Poliakmi a prestavané vojvodom M. Skuratovom. V rokoch 1625, 1642 a 1677 ho ohrozovali krymskí Tatári. V roku 1655 bolo mesto premenované na Staryj Oskol, nakoľko mesto Carev Aleksejev bolo premenované na Novyj Oskol. Od 17. storočia je Staryj Oskol známy ako centrum Starooskolského okresu. V roku 1780 bol schválený erb Starého Oskolu.
Od 20. októbra 1721 do 1. septembra 1917 bolo súčasťou Ruskej Ríše, následne v roku 1918 bolo súčasťou ukrajinského štátu. Po porážke armády Hetmana P. Skoropadského prešlo mesto do rúk boľševikov v sovietskom Rusku. Od decembra 1922 bolo súčasťou Ruskej sovietskej federatívnej socialistickej republiky (ZSSR). Od roku 1928 - administratívne centrum okresu Starooskolsky, ktoré bolo súčasťou Centrálno-černozemnej oblasti. V roku 1954 sa mesto stalo súčasťou novovytvoreného regiónu Belgorod.
Koncom 60. a začiatkom 70. rokov 20. storočia sa stalo v súvislosti s aktívnym rozvojom KMA dôležitým centrom hutníctva. Dnes je Staryj Oskol veľkým priemyselným centrom a dynamicky sa rozvíjajúcim mestom.
Emil Jurkovich

Životopis

Študoval na gymnáziu v Levoči, v Rožňave a v Oradei. V rokoch 1876 – 1879 študoval teológiu v Spišskej Kapitule a vo Viedni, v rokoch 1879 – 1881 klasickú filológiu na univerzite v Budapešti.
V roku 1882 – 1903 bol profesorom klasického gymnázia v Banskej Bystrici, 1903 – 1905 v Oradei, neskôr riaditeľ gymnázia (1905 – 1906) a školský inšpektor (1906 – 1919) v Banskej Bystrici.
V roku 1883 spoluzakladal týždenník Zólyommgyei Lapok a v roku 1888 Beszterczebánya és Vidéke, do ktorých prispieval ideovými, politickými, historickými a pedagogickými článkami v duchu vládnucej ideológie s otvorene protislovenským zameraním. Venoval sa najmä štúdiu historického vývoja Banskej Bystrice, prispel k vybudovaniu Mestského múzea. Popredný predstaviteľ Učiteľského spolku župy. Z latinčiny do maďarčiny preložil kroniku cremonského biskupa Liudpranda (Középkori kronikás 6-7, Budapešť roku 1908).
Space rock

Space rock v 21. storočí

Vplyvy space rocku môžu byť počuté v britských skupinách ako Radiohead, Amplifier, Oceansize, Mugstar a Muse, amerických skupinách ako 30 Seconds to Mars, Angels and Airwaves, Success & Sorrow, Lumerians, The Secret Machines, The Mars Volta a The Boxing Lesson.
Fresnelova šošovka

Fresnelova šošovka pomenovaná podľa svojho vynálezcu, francúzskeho fyzika Augustina Jeana Fresnela, má pri podobných parametroch a rovnakom použitom materiáli (sklo, plast) podstatne nižšiu hmotnosť než bežná šošovka, pretože sú z nej odstránené tie časti, ktoré sa nepodieľajú priamo na lome lúčov. Pre svoju menšiu hrúbku, a teda aj hmotnosť, je vhodná pre zobrazovanie (kde sa však prejavia jej nedostatky), ale najmä pre aplikáciu v osvetľovacej a signalizačnej technike a využití slnečnej energie.

História

Fresnelova šošovka bola pôvodne vyvinutá pre námorné majáky. Až do 18. storočia bol „maják“ prosto olejová lampa s veľmi nízkou účinnosťou, pretože iba pár percent svetla sa dostalo k pozorovateľovi. Koncom 18. storočia účinnosť zlepšilo kovové parabolické zrkadlo, umiestnené za plameňom lampy. Fresnelov vynález zvýšil účinnosť až k 80 % a viditeľnosť dosiahla desiatok kilometrov. Otáčavé sústavy Fresnelových šošoviek a zrkadiel navyše vysielajú charakteristickú frekvenciu zábleskov rôznych farieb, podľa nich je možné maják – na základe námornej mapy – identifikovať. V moderných prevedeniach môže mať šošovka priemer až 2,5 m a účinok Fresnelovej šošovky sa ešte kombinuje s okrajovými prstencami, ktoré svetlo nelámu, ale odrážajú žiaducim smerom.
Saint-Agne

Poloha

Obec má rozlohu 5,87 km². Najvyšší bod je položený 132 m n. m. a najnižší bod 18 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Ábel

Životopis

V rokoch 1960 – 1963 študoval spev na Konzervatóriu v Bratislave, v 1963 – 1967 na Janáčkovej akadémii muzických umení v Brne. V roku 1968 vyhral Dvořákovu súťaž v Karlových Varoch. Od roku 1955 pôsobil ako sólista opery Štátneho divadla v Ostrave, od roku 1982 sólista opery SND v Bratislave. Do jeho repertoáru patria slovenské, české i talianske opery.
Saint-Thiébaud

Poloha

Obec má rozlohu 7,94 km². Najvyšší bod je položený 850 m n. m. a najnižší bod 380 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soncourt-sur-Marne

Poloha

Obec má rozlohu 13,63 km². Najvyšší bod je položený 391 m n. m. a najnižší bod 222 m n. m.

Obyvateľstvo

Počet obyvateľov obce je 408 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kaňa popolavá

Opis

Je menšia ako myšiak hôrny (dĺžka tela 39 – 50 cm, rozpätie krídel 96 – 116 cm). Od podobnej kane sivej sa vo všetkých šatoch líši dlhšími a užšími krídlami. Samec sa líši tmavými prúžkami na lakťových letkách, viditeľnými zospodu aj zhora. Rozlišovanie samíc a mladých vtákov je náročnejšie.

Rozšírenie

Má európsko-turkestanský typ rozšírenia, siahajúci od Pyrenejského polostrova východne po strednú Sibír. Je to sťahovavý druh, zimuje v Afrike. Jeho stavy silno kolíšu a od 19. storočia sa vo všeobecnosti znižujú, zmenšuje sa aj areál výskytu. Hniezdi v otvorenej krajine (rašelinisko, vresovisko, pole).

Výskyt a stav na Slovensku

Na Slovensku hniezdi prevažne na Východoslovenskej a Podunajskej nížine a priľahlých pahorkatinách, zriedkavo aj v kotlinách na strednom Slovensku. Stav populácie sa mení. Lokálne môže tvoriť aj menšiu kolóniu, inokedy nezahniezdi vôbec.
Patrí medzi najohrozenejšie druhy dravcov Slovenska. Jej stav je podstatne nižší ako početnosť kane močiarnej. V súčasnosti sa stav odhaduje na 25 – 50 párov (30 – 80 párov). Najväčšou príčinou ohrozenia kane popolavej je kosenie polí v čase, keď sú mláďatá ešte na hniezde. Medzi prirodzených nepriateľov patria najmä líšky.
Druh je fluktujúci, územie na ktorom sa vyskytuje je stabilné, maximálna zmena do 20%. Ekosozologický status v roku 1995 V - zraniteľný. V roku 1998 VU:B2acd, VU - zraniteľný. V roku 2001 VU - zraniteľný. V roku 2014 EN* C2a(i)b; D - silne ohrozený. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.

Hniezdenie

Hneď po návratu na hniezdisko predvádzajú obidva vtáky zložité svadobné lety. Väčšinou sú monogamní, ale sú známe aj prípady bigamie. Hniezdo je na zemi vo vysokej vegetácii. Ročne máva 1 znášku po 4 – 5 (2 – 6) šedobielych, občas riedko hrdzavých alebo svetlohnedých škvrnitých vajec s rozmermi 41,7 x 32,5 mm. Ich inkubácia trvá 27 – 30 dní, mláďatá vylietavajú najskôr vo veku 28 dní. Inkubácii vajec i väčšinu hniezdnej starostlivosti zabezpečuje výhradne samica, ktorú samec kŕmi a ktorej aj dáva potravu pre mláďatá.

Potrava

V potrave prevládajú drobní hlodavci, ale požiera aj vtáky, obojživelníky, plazy a hmyz.
Aubercourt

Poloha

Obec má rozlohu 3,8 km². Najvyšší bod je položený 101 m n. m. a najnižší bod 45 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Claude Julien

Claude Julien (* 23. apríl 1960, Blond River, Ontário, Kanada) je niekdajší kanadský hokejový obranca. V súčasnosti pôsobí ako asistent kanadského reprezentačného trénera Marca Habscheida (spolu s Trentom Yawneym).
Peter Gonda

Životopis

Narodil sa v rodine Štefana Gondu a jeho manželky Márie rodenej Ďuricovej. Študoval na gymnáziu v Banskej Bystrici, na lesníckom odbore Vysokej školy baníckej a lesníckej v Banskej Štiavnici, 1918 Ing. Od roku 1948 pôsobil na lesopolitickom úrade v Banskej Bystrici, od 1920 na Centrálnej správe cirkevných majetkov v Bratislave, do 1945 vedúci lesného oddelenia. Priekopník zakladania kultúr a pestovania rýchlorastúcich drevín, najmä topoľov na Žitnom ostrove, usiloval sa o zvýšenie drevnej produkcie a o vytváranie vetrolamov na ochranu poľnohospodárskej pôdy. Devastované agátové plochy na južnom Slovensku premenil na výnosné kultúry agátov a topoľov. Úspešne premieňal bukové monokultúry na zmiešané porasty, najmä v Strážovských vrchoch. Rozširoval borovicu, javor a jaseň na územiach, kde sa už nevyskytovali. Zaslúžil sa o introdukciu kanadských briez, s úspechom pestoval aj douglasku sivú a zelenú, balkánsky smrek a kanadskú višňu, vo vhodných polohách uprednostňoval smrekovec. Znalec liečivých rastlín, vypracoval vyše 600 receptov na ich úpravu a používanie. Venoval sa aj výstavbe prevádzkových objektov a lesných ciest. V rokoch 1935 – 1940 redaktor časopisu Les a drevo, publikoval aj v ďalších odborných časopisoch, člen lesníckej a drevárskej ústredne v Bratislave, pôdohospodárskej delimitačnej a Poľnohospodárskej paritnej komisie.
Metrov nad morom

Skratka m n. m. znamená „metrov nad morom“ a používa sa na označenie nadmorskej výšky vyjadrenej v metroch. Keďže prvé písmeno m v skratke je označenie jednotky SI, píše sa bez bodky.
Le Mesnil-Rogues

Poloha

Obec má rozlohu 4,78 km². Najvyšší bod je položený 129 m n. m. a najnižší bod 32 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wonsan

Wonsan (kór. 원산 – Wonsan) je hlavné mesto severokórejskej provincie Kangwon.
Nachádza sa v jej severnej časti juhovýchodne od Munčchonu na brehu Východokórejského zálivu Japonského mora. V roku 2008 tu žilo 363 127 obyvateľov. Z hľadiska dejín bol významný predovšetkým ako námorný prístav.
Počas Kórejskej vojny od marca 1951 do 27. júla 1953 o mesto bojovala armáda USA ako súčasť síl OSN.
V roku 2013 bolo oznámené, že sa Wonsan zmení na letnú destináciu s rezortmi a zábavou.
V decembri 2013 boli v meste vztýčené bronzové sochy Kim Il-songa a Kim Čong-ila.

Doprava

Cez Wonsan vedie železničná trať Kowon – Pchjongjang, ktorá pred rozdelením Kórey pokračovala z Pchjongjangu ďalej do Soulu v dnešnej Južnej Kórei.
Je tu vojenské a civilné letisko. Podľa Google Earth z júla a augusta 2014 je letisko rozširované, vrátane dvoch nových dráh.
Višňové (okres Revúca)

Polohopis

Malá obec sa nachádza v mieste styku južných výbežkov Revúckej vrchoviny s Juhoslovenskou kotlinou. Leží v južnej časti okresu, na ľavom brehu Turca a je vzdialené asi 30 km južne od Revúcej a asi 15 km severozápadne od Tornale.